title: Решение на Европейската централна банка от 19 февруари 2004 година за приемане на Процедурния правилник на Европейската централна банка (ЕЦБ/2004/2)

text:
Важна правна забележка

|

32004D0002

Официален вестник n° L 080 , 18/03/2004 стр. 0033 - 0041 специално чешко издание глава 01 том 05 стр. 46  - 50 специално испанско издание глава 01 том 05 стр. 46  - 50 специално унгарско издание глава 01 том 05 стр. 46  - 50 специално литвийско издание глава 01 том 05 стр. 46  - 50 LV.ES глава 01 том 05 стр. 46  - 50 MT.ES глава 01 том 05 стр. 46  - 50 PL.ES глава 01 том 05 стр. 46  - 50 SK.ES глава 01 том 05 стр. 46  - 50 специално словенско издание глава 01 том 05 стр. 46  - 50

		20040219Решение на Европейската централна банкаот 19 февруари 2004 годиназа приемане на Процедурния правилник на Европейската централна банка(ЕЦБ/2004/2)(2004/257/ЕО)УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка, и по-специално член 12.3 от него;РЕШИ:Член единственПроцедурният правилник на Европейската централна банка, изменен на 22 април 1999 г. и впоследствие изменен с Решение ЕЦБ/1999/6 от 7 октомври 1999 г. за изменение на Процедурния правилник на Европейската централна банка [1], се заменя от следния правилник, който влиза в сила на 1 март 2004 г.20040219ПРОЦЕДУРЕН ПРАВИЛНИК НА ЕВРОПЕЙСКАТА ЦЕНТРАЛНА БАНКАУВОДНА ГЛАВАЧлен 1ОпределенияНастоящият процедурен правилник допълва Договора за създаване на Европейската общност и Устава на Европейската система на централните банки и на Европейската централна банка. Използваните в процедурния правилник понятия имат същото значение като в Договора и Устава. Понятието "Еуросистема" означава Европейската централна банка (ЕЦБ) и националните централни банки на държавите-членки, чиято валута е еурото.ГЛАВА IУПРАВИТЕЛЕН СЪВЕТЧлен 2Дата и място на провеждане на заседанията на Управителния съвет2.1. Управителният съвет определя датите на заседанията си по предложение на председателя. По правило Управителният съвет заседава редовно по график, определен от него достатъчно време преди началото на всяка календарна година.2.2. Председателят свиква заседание на Управителния съвет по искане на не по-малко от трима от членовете на Управителния съвет.2.3. Председателят може да свиква заседания на Управителния съвет и винаги, когато счете това за необходимо.2.4. Управителният съвет провежда заседанията си по правило в помещенията на ЕЦБ.2.5. Заседания могат да се провеждат и чрез телеконферентна връзка, при условие, че най-малко трима управители не направят възражение.Член 3Участие в заседанията на Управителния съвет3.1. С изключение на предвидените тук случаи, участието в заседанията на Управителния съвет се ограничава до неговите членове, председателя на Съвета на Европейския съюз и един член на Комисията на Европейските общности.3.2. По правило всеки управител може да има по един придружител.3.3. Ако някой управител е възпрепятстван да присъства, той може, без да накърнява разпоредбите на член 4, да определи писмено свой заместник. Писменото съобщение се изпраща на председателя своевременно преди заседанието. По правило заместникът може да има по един придружител.3.4. Председателят определя един член на персонала на ЕЦБ за секретар. Секретарят подпомага Изпълнителния съвет при подготовката на заседанията на Управителния съвет и води протоколите от тях.3.5. Управителният съвет може да покани и други лица да присъстват на заседанията му, ако счете това за необходимо.Член 4Гласуване4.1. За провеждане на гласуване на заседанията на Управителния съвет, е необходим кворум от две трети от членовете му. При липса на кворум, председателят може да свика извънредно заседание, на което решения могат да се вземат независимо от кворума.4.2. Управителният съвет пристъпва към гласуване по искане на председателя. Председателят започва процедура по гласуване и по искане на всеки един член на Управителния съвет.4.3. Въздържането от гласуване не е пречка Управителният съвет да приеме решения по член 41.2 от Устава.4.4. Ако член на Управителния съвет е възпрепятстван да гласува за продължителен период от време (т.е. повече от един месец), той може да определи свой заместник за член на Управителния съвет.4.5. В съответствие с член 10.3 от Устава, ако някой управител е възпрепятстван да гласува, решение, което се приема по членове 28, 29, 30, 32, 33 или 51 от Устава, неговият заместник може да даде претегления си глас.4.6. Председателят може да започне процедура по тайно гласуване по искане на поне трима от членовете на Управителния съвет. Ако някои от членовете на Управителния съвет са лично засегнати от дадено предложение за решение по членове 11.1, 11.3 или 11.4 от Устава, гласуването е тайно. В такива случаи засегнатите членове на Управителния съвет не участват в гласуването.4.7. Решения могат да се вземат и чрез писмена процедура, при условие че най-малко трима от членовете на Управителния съвет не направят възражение. Писмената процедура изисква: i) по-правило не по-малко от пет работни дни за запознаване с въпроса на всеки член на Управителния съвет; и ii) личния подпис на всеки член на Управителния съвет (или на неговия заместник в съответствие с член 4.4); и iii) отбелязване на решението в протокола от следващото заседание на Управителния съвет.Член 5Организация на заседанията на Управителния съвет5.1. Дневният ред за заседанията се приема от Управителния съвет. Предварителният дневен ред се изготвя от Изпълнителния съвет и се изпраща, заедно със свързаните с него документи, на членовете на Управителния съвет и на другите упълномощени участници най-късно осем дни преди съответното заседание, с изключение на извънредните случаи, когато Изпълнителният съвет трябва да действа по подходящ начин с оглед на обстоятелствата. Управителният съвет може да реши да отпаднат или да се добавят точки към предварителния дневен ред по предложение на председателя или на друг член на Управителния съвет. Точка от дневния ред следва да отпадне по искане на най-малко трима от членовете на Управителния съвет, ако свързаните с нея документите не са били изпратени навреме на членовете на Управителния съвет.5.2. Протоколите от заседанията на Управителния съвет се предоставят за одобрение от членовете му на следващото заседание (или при необходимост по-рано — чрез писмена процедура) и се подписват от председателя.5.3. Управителният съвет може да приеме вътрешни правила за вземане на решения в извънредни ситуации.ГЛАВА IIИЗПЪЛНИТЕЛЕН СЪВЕТЧлен 6Дата и място на заседанията на Изпълнителния съвет6.1. Изпълнителният съвет определя датите на заседанията си по предложение на председателя.6.2. Председателят може да свиква заседания на Изпълнителния съвет и винаги когато счете това за необходимо.Член 7Гласуване7.1. За провеждане на гласуване на заседанията на Изпълнителния съвет в съответствие с член 11.5 от Устава, е необходим кворум от две трети от членовете. При липса на кворум председателят може да свика извънредно заседание, на което решенията да се вземат независимо от кворум.7.2. Решения могат да се вземат и чрез писмена процедура, ако най-малко двама от членовете на Изпълнителния съвет не направят възражение.7.3. Членовете на Изпълнителния съвет, които са лично заинтересовани от дадено предложение за решение по членове 11.1, 11.3 или 11.4 от Устава, не участват в гласуването.Член 8Организация на заседанията на Изпълнителния съветИзпълнителният съвет взема решения относно организацията на своите заседания.ГЛАВА IIIОРГАНИЗАЦИЯ НА ЕВРОПЕЙСКАТА ЦЕНТРАЛНА БАНКАЧлен 9Еуросистема/Комитети на ЕСЦБ9.1. Управителният съвет създава и закрива комитети. Комитетите подпомагат дейността на органите за вземане на решения на ЕЦБ и се отчитат пред Управителния съвет чрез Изпълнителния съвет.9.2. Комитетите се състоят от най-много двама представители на всяка НЦБ от Еуросистемата и на ЕЦБ, определени от управителите или съответно от Изпълнителния съвет. Управителният съвет определя задачите на комитетите и назначава председателите им. По правило, председателят е член на персонала на ЕЦБ. Както Управителният съвет, така и Изпълнителният съвет могат да поискат от комитетите да направят проучвания по определени теми. ЕЦБ осигурява административното подпомагане на комитетите.9.3. Националната централна банка на всяка неучастваща държава-членка може също да определи до двама членове на персонала, които да участват в заседанията на даден комитет, когато той разглежда въпроси попадащи в областта на компетентност на Генералния съвет и когато председателят на комитета и Изпълнителният съвет преценят това за необходимо.9.4. За участие в заседания на комитет могат да бъдат канени и представители на други институции и органи на Общността, както и други трети страни, когато председателят на комитета и Изпълнителният съвет преценят това за необходимо.Член 9aУправителният съвет може да вземе решение за създаване на специализирани временни комитети за решаването на конкретни консултативни задачи.Член 10Вътрешна структура10.1. След консултиране с Управителния съвет, Изпълнителният съвет взема решение относно броя, наименованието и компетентността на всяко от работните звена на ЕЦБ. Решението се публикува.10.2. Всички работни звена на ЕЦБ се ръководят от Изпълнителния съвет. Изпълнителният съвет определя индивидуалните отговорности на всеки от членовете си по отношение на работните звена на ЕЦБ и уведомява за това Управителния съвет, Генералния съвет и персонала на ЕЦБ. Такова решение се взема само в присъствието на всички членове на Изпълнителния съвет, като председяталет не трябва да е гласувал против приемането му.Член 11Персонал на ЕЦБ11.1. Всеки член на персонала на ЕЦБ се информира за мястото му в структурата на ЕЦБ, за йерархичната му подчиненост и за професионалните му задължения.11.2. Без да се засягат членове 36 и 47 от Устава, Изпълнителният съвет приема организационни правила (наричани по-нататък административни циркулярни писма), които са задължителни за персонала на ЕЦБ.11.3. Изпълнителният съвет приема и актуализира Кодекс за поведение, който дава насоки на членовете му и на членовете на персонала на ЕЦБ.ГЛАВА IVУЧАСТИЕ НА ГЕНЕРАЛНИЯ СЪВЕТ В ОСЪЩЕСТВЯВАНЕТО НА ЗАДАЧИТЕ НА ЕВРОПЕЙСКАТА СИСТЕМА НА ЦЕНТРАЛНИТЕ БАНКИЧлен 12Отношения между Управителния съвет и Генералния съвет12.1. На Генералния съвет на ЕЦБ се предоставя възможността да представя своите съображения преди Управителният съвет да приеме:- становища по членове 4 и 25.1. от Устава,- препоръки в областта на статистиката, по член 42 от Устава,- годишния отчет,- правилата за стандартизиране на отчитането и дакладването на операциите,- мерките по прилагането на член 29 от Устава,- условията за работа на персонала на ЕЦБ,- във връзка с подготовката на необратимото фиксиране на валутните курсове – становище на ЕЦБ по член 123, параграф 5 от Договора или по правните актове на Общността приети при отмяна на дерогация.12.2. Когато съгласно първи параграф от настоящия член от Генералния съвет бъде поискано да представи своите съображения, трябва да му се даде приемлив срок за това, който не може да бъде по-кратък от десет работни дни. В неотложни случаи, които се обосновават в искането, срокът може да се намали на пет работни дни. Председателят може да реши да използва писмена процедура.12.3. Председателят информира Генералния съвет, в съответствие с член 47.4. от Устава, за решенията, приети от Управителния съвет.Член 13Отношения между Изпълнителния съвет и Генералния съвет13.1. На Генералния съвет на ЕЦБ се предоставя възможността да представя своите съображения преди Изпълнителният съвет:- да приложи правните актове на Управителния съвет, за чието приемане се изисква участието на Генералния съвет в съответствие с член 12.1,- да приеме, по силата на правомощията, които са му делегирани от Управителния съвет в съответствие с член 12.1 от Устава, правни актове, за чието приемане в съответствие с член 12.1 на настоящия правилник се изисква участието на Генералния съвет.13.2. Когато съгласно първи параграф от настоящия член от Генералния съвет бъде поискано да представи своите съображения, трябва да му се даде приемлив срок за това, който не може да бъде по-кратък от десет работни дни. В неотложни случаи, които се обосновават в искането, срокът може да се намали на пет работни дни. Председателят може да реши да използва писмената процедура.ГЛАВА VСПЕЦИАЛНИ ПРОЦЕДУРНИ РАЗПОРЕДБИЧлен 14Делегиране на правомощия14.1. Делегирането на правомощия от Управителния съвет на Изпълнителния съвет съгласно последното изречение на втория параграф на член 12.1 от Устава се съобщава на засегнатите лицата, или се публикува, ако това е подходящо, когато решенията, вземани с делегирани правомощия, имат правни последици за трети лица. Управителният съвет трябва незабавно да бъде информиран за всеки акт, приет въз основа на делегирани правомощия.14.2. Книгата на упълномощените да подписват от името на ЕЦБ лица, съставена съгласно решенията приети по член 39 от Устава, се предоставя на заинтересованите лица.Член 15Бюджетна процедура15.1. Преди края на всяка финансова година Управителният съвет, действащ по предложение на Изпълнителния съвет в съответствие с принципите определени от Управителния съвет, приема бюджета на ЕЦБ за следващата финансова година.15.2. За подпомагане на работата по въпросите, отнасящи се до бюджета на ЕЦБ, Управителният съвет създава Бюджетен комитет и определя неговите задачи и състав.Член 16Доклади и годишни отчети16.1. Управителният съвет приема годишния отчет по член 15.3 от Устава.16.2. Правомощията по приемането и публикуването на тримесечните доклади по член 15.1 от Устава, на седмичните консолидирани финансови отчети по член 15.2 от Устава, на консолидираните баланси по член 26.3 от Устава и на други доклади се делегират на Изпълнителния съвет.16.3. Изпълнителният съвет, в съответствие с принципите определени от Управителния съвет, изготвя годишните отчети на ЕЦБ през първия месец от следващата финансова година. Те се предоставят на външния одитор.16.4. Управителният съвет приема годишните отчети на ЕЦБ през първото тримесечие на следващата година. Преди тяхното приемане, на Управителния съвет се предоставя докладът на външния одитор.Член 17Правни инструменти на ЕЦБ17.1. Регламентите на ЕЦБ се приемат от Управителния съвет и се подписват от негово име от председателя.17.2. Насоките на ЕЦБ се приемат от Управителния съвет след което се оповестяват на един от официалните езици на Европейските общности и се подписват от председателя от името на Управителния съвет. В тях се посочват мотивите за приемането им. Уведомяването на националните централни банки може да се извършва по телефакс, електронна поща, телекс, или на хартиен носител. Всички насоки на ЕЦБ, които подлежат на официално публикуване, се превеждат на официалните езици на Европейските общности.17.3. За прилагането на регламентите и насоките му, Управителният съвет може да делегира на Изпълнителния съвет нормотворческите си правомощия. В съответния регламент или насоки се посочват конкретните мерки, които се прилагат, както и границите и обхвата на делегираните правомощия.17.4. Решенията и препоръките на ЕЦБ се приемат от Управителния съвет или от Изпълнителния съвет в съответствие им области на компетентност и се подписват от председателя. Решенията на ЕЦБ, с които се налагат санкции на трети лица, се подписват от председателя, заместник-председателя или от други двама членове на Изпълнителния съвет. В решенията и препоръките на ЕЦБ се посочват мотивите за приемането им. Препоръките за вторичното законодателство на Общността по член 42 от Устава се приемат от Управителния съвет.17.5. Без да се засягат разпоредбите на втори параграф от член 44 и на първото тире от член 47.1 от Устава, становищата на ЕЦБ се приемат от Управителния съвет. При изключителни обстоятелства обаче и ако поне трима управители изразят желание Управителния съвет да запази компетенциите си по приемане на определени становища, становищата на ЕЦБ могат да се приемат от Изпълнителния съвет в съответствие с бележките, предоставени от Управителния съвет и като се вземе предвид мнението на Генералния съвет. Становищата на ЕЦБ се подписват от председателя.17.6. Указанията на ЕЦБ се приемат от Изпълнителния съвет, след което се оповестяват на един от официалните езици на Европейските общности и си подписват от името на Изпълнителния съвет от председателя или от двама от членовете на Изпълнителния съвет. Уведомяването на националните централни банки може да се извършва по телефакс, електронна поща, телекс, или на хартиен носител. Всяко указание на ЕЦБ, което подлежи на официално публикуване, се превежда на официалните езици на Европейските общности.17.7. Всички правни инструменти на ЕЦБ се номерират в последователен ред с оглед на лесното им идентифициране. Изпълнителният съвет предприема необходимите действия за осигуряване на грижливото съхранение на оригиналите, за уведомяване на адресатите или консултиращите се органи и за публикуването на всички официални езици на Европейския съюз в Официален вестник на Европейския съюз на регламентите на ЕЦБ, становищата на ЕЦБ относно проекти на правни актове на Общността и правните инструменти на ЕЦБ, за които е взето изрично решение да бъдат публикувани.17.8. По отношение на правните актове, посочени в член 34 от Устава, се прилагат принципите на Регламент (ЕО) № 1 на Съвета от 15 април 1958 г. за определяне на езиковия режим на Европейската икономическа общност [1].Член 18Процедура по член 106, параграф 2 от ДоговораПредвиденото в член 106, параграф 2 от Договора одобрение се приема от Управителния съвет през последното тримесечие на всяка година за следващата година в едно решение за всички участващи държави-членки.Член 19Възлагане на поръчки19.1. Възлагането на поръчки за стоки и услуги за нуждите на ЕЦБ се съобразява надлежно с принципите на публичност, прозрачност, равен достъп, недискриминация и ефективно управление.19.2. С изключение на принципа на ефективно управление, отклонения от гореизброените принципи се допускат в неотложни случаи; по съображения за сигурност или тайна; при един-единствен доставчик; при доставки от националните централни банки за ЕЦБ; за да се осигури ползването на същия доставчик без прекъсване.Член 20Подбор, назначаване и повишение на персонала20.1. Всички членове на персонала на ЕЦБ се подбират, назначават и повишават в длъжност от Изпълнителния съвет.20.2. Всички членове на персонала на ЕЦБ се подбират, назначават и повишават в длъжност, като надлежно се спазват принципите на професионална квалификация, публичност, прозрачност, равен достъп, и недискриминация. Правилата и процедурите за набиране на персонал и за вътрешни повишения се определят допълнително посредством административни циркулярни писма.Член 21Условия за работа21.1. Условията за работа и Правилата за персонала уреждат трудовоправните отношения между ЕЦБ и нейния персонал.21.2. Управителният съвет, по предложение на Изпълнителния съвет и след съгласуване с Генералния съвет, приема Условията за работа.21.3. Изпълнителният съвет приема Правилата на персонала, с които се прилагат Условията за работа.21.4. Преди приемането на нови Условия за работа или Правила за персонала се провеждат консултации с Комитета на персонала. Становището му се предоставя съответно на Управителния съвет или на Изпълнителния съвет.Член 22Съобщения и обявленияОбщи съобщения и обявления за решения на органите за вземане на решения на ЕЦБ могат да се публикуват на уебсайта на ЕЦБ, в Официален вестник на Европейския съюз, посредством телекомуникационни услуги, използвани от финансовите пазари, или чрез други средства за осведомяване.Член 23Поверителност и достъп до документи на ЕЦБ23.1. Заседанията на органите за вземане на решения на ЕЦБ, както и на всеки комитет или екип създаден от тях, са поверителни, освен ако Управителният съвет не упълномощи председателя да оповести резултатите от разискванията им.23.2. Публичният достъп до документи, изготвени или съхранявани от ЕЦБ, се урежда с решение на Управителния съвет.23.3. Документи, изготвени от ЕЦБ, се класифицират и третират в съответствие с правилата установени в административно циркулярно писмо. Достъпът до тях става свободен след изтичане на период от 30 години, освен ако органите за вземане на решения не решат друго.ГЛАВА VIЗАКЛЮЧИТЕЛНА РАЗПОРЕДБАЧлен 24Изменения и допълнения на настоящия процедурен правилникУправителният съвет може да изменя настоящия процедурен правилник. Генералният съвет може да предлага изменения, а Изпълнителният съвет може да приема допълнителни правила в областите на своята компетентност.Съставено във Франкфурт на Майн на 19 февруари 2004 година.Председател на ЕЦБJean-Claude Trichet[1] ОВ L 314, 8.12.1999 г., стр. 32.[1] ОВ 17, 6.10.1958 г., стр. 385.--------------------------------------------------


title: Решение на Комисията от 29 август 2011 година за създаване на експертна пазарна група по платежни системи

text:
               30.8.2011

               BG

               Официален вестник на Европейския съюз

               C 253/3

         РЕШЕНИЕ НА КОМИСИЯТА
   от 29 август 2011 година
   за създаване на експертна пазарна група по платежни системи
   2011/C 253/04
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               Една от главните цели на Съюза е да се осигури доброто функциониране на вътрешния пазар, съществена част от който са платежните услуги. В обстановка на бързи иновации и технологичен напредък за вътрешния пазар е важно да разполага със солидни, лесни за ползване, ефикасни и сигурни платежни системи както в полза на доставчиците на услуги, така и за потребителите им.

               (2)

               В съответствие с принципите за по-добро регулиране Комисията придава голямо значение на подходящите консултации при разработването на политиката по отношение на платежните системи със съответните заинтересовани страни, включително с потребителите и други представители на гражданското общество. За тази цел Комисията може да има нужда от експертните становища на специалисти в рамките на консултативен орган.

               (3)

               Следователно с Решение 2009/72/ЕО (1) Комисията създаде експертна група в областта на платежните системи.

               (4)

               Както Комисията декларира в своята Бяла книга за политиката в областта на финансовите услуги за периода 2005 г.—2010 г., тя отдава голямо значение на подходящо представителство на мнениятя на потребителите в хода на разработването и прилагането на политиката си. Следователно Групата следва да позволи становищата на съответните заинтересовани страни да бъдат представени по подходящ начин. Комисията счита, че настоящият състав на Групата не отразява в достатъчна степен мнението на ползвателите и най-вече на потребителите. Поради това Групата следва да има нов състав с цел по-доброто балансиране на представителството между доставчиците на платежните услуги и потребителите и увеличаване на броя на членовете, представляващи потребителите.

               (5)

               Групата следва да се състои от лица с необходимия опит в сферата на платежните системи. Тя следва да се ограничи обаче до представители на частни заинтересовани страни, тъй като публичните органи и централните банки имат своя собствена консултативна група в областта на платежните системи.

               (6)

               Групата следва да съдейства на Комисията при подготовката и изпълнението на политиката по отношение на платежните системи.

               (7)

               Следва да се определят правила за разкриване на информация от страна на членовете на Групата, без да се засягат правилата относно сигурността, приложени към процедурния правилник на Комисията от Решение 2001/844/ЕО, ЕОВС, Евратом (2).

               (8)

               Обработката на лични данни, извършвана от Групата, се урежда с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3).

               (9)

               Решение 2009/72/ЕО на Комисията от 15 декември 2008 година за създаване на експертна пазарна група по платежни системи следва да бъде отменено.

               (10)

               Целесъобразно е да се определи срок за прилагането на настоящото решение. Комисията ще прецени своевременно необходимостта от евентуално удължаване на посочения срок,

         РЕШИ:
   Член 1
   Предмет
   Създава се експертна пазарна група по платежни системи (по-долу „Групата“).
   Член 2
   Задача
   Задачите на тази група са следните:

               1.

               да съдейства на Комисията при подготовката на законодателни актове или политически инициативи по отношение на платежните системи, включително по въпроси на предотвратяването на измами в сектора на плащанията и при потребителите;

               2.

               да осигурява сведения относно практическото прилагане на гореспоменатата политика;

               3.

               да обменя възгледи за актуализиране на най-добрите практики и да осигурява мониторинг във връзка с въпроси, които могат да породят загриженост от страна на пазара.

         Член 3
   Консултации
   Комисията може да се консултира с Групата по всички въпроси във връзка с платежните системи, включително въпроси в областта на предотвратяването на измами в сектора на плащанията и при потребителите.
   Член 4
   Членство и назначаване
   1.   Групата е съставена от максимум 40 членове.
   2.   Членовете на групата се назначават от Комисията измежду специалисти, компетентни в областите, посочени в член 2, параграф 1, които са отговорили на публична покана за представяне на кандидатури. Членовете са лица от академичните среди или с призната компетентност в областите, посочени в член 2, параграф 1, или представители на някоя от следните области:

               a)

               сектора на платежните услуги, включително дружества, представители на служителите и асоциации;

               б)

               потребителите на плащанията, включително дружества и асоциации;

               в)

               частни органи, тясно свързани с предотвратяването на платежни измами.

         3.   Членовете представляват по балансиран начин сектора на платежните услуги и потребителите му. Поне петнадесет членове на Групата представляват потребителите на платежните услуги, седем от които представляват индивидуалните потребители. Поне петнадесет членове на Групата представляват сектора на платежните услуги. Също така в групата са представени и лица от академичните среди и членове на частни органи, свързани с предотвратяването на платежни измами.
   4.   Членовете, представляващи сектора на платежните услуги, потребителите на плащания или частните органи, свързани с предотвратяването на платежни измами, се назначават в качеството си на лица, представляващи общ интерес за солидни, лесни за ползване, ефикасни и сигурни платежни системи. Членовете от академичните среди или с призната компетентност се назначават в качеството си на такива.
   5.   Членовете се назначават за срок от четири години. Те остават на длъжност до своята замяна или до края на мандата си.
   6.   Може да се предвиди назначаването на същия брой заместник-членове. Заместник-членовете се назначават при същите условия, като тези за членовете; заместник-членовете автоматично заместват членовете, които отсъстват или са възпрепятствани. Експертите, които са счетени за подходящи, но не са назначени, могат да бъдат включени в резервен списък („Списъкът“), който Комисията може да използва за назначаване при заместване на членове.
   7.   Членовете, които вече не са способни ефективно да участват в разискванията на Групата, които подават оставка или не отговарят на условията, определени в параграф 2 от настоящия член или в член 339 от Договора, могат да бъдат заместени за остатъка от мандата им от член, назначен от Комисията. Комисията може да използва Списъка за назначаване на заместници.
   8.   Членовете, назначени в лично качество, действат независимо от всякакво външно влияние и в обществения интерес.
   9.   Имената на лицата, представляващи определен интерес или назначени в личното си качество, се публикуват в регистъра на експертните групи на Комисията и други подобни единици.
   10.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Начин на работа
   1.   Председател на групата е представител на Комисията.
   2.   В съгласие с Комисията могат да бъдат образувани подгрупи за проучване на конкретни въпроси в рамките на правомощията, определени от групата; такива подгрупи се разпускат веднага след постигане на възложените им цели.
   3.   Представителят на Комисията може да покани експерти и наблюдатели със специфични познания да участват в работата на Групата и на подгрупите.
   4.   Информацията, получена при участието в заседанията на групата или на подгрупите, не може да бъде оповестявана, ако Комисията я обяви за поверителна.
   5.   Групата и нейните подгрупи заседават обикновено в сградите на Комисията, във формат и по график, определени от Комисията. Секретариатът на Групата се осигурява от Комисията. Длъжностни лица на Комисията, които имат интерес към разискванията, могат да присъстват на заседанията на Групата и подгрупите ѝ.
   6.   Групата приема свой процедурен правилник въз основа на стандартния процедурен правилник за експертните групи.
   7.   Комисията може да публикува в интернет на оригиналния език на съответния документ резюме, заключение, частично заключение или работен документ на Групата.
   Член 6
   Разходи за заседанията
   1.   Участниците в дейността на Групата не получават възнаграждение за извършваните от тях услуги.
   2.   Пътните и дневните разходи на участниците в дейностите на Групата се възстановяват от Комисията в съответствие с действащите в Комисията разпоредби.
   3.   Посочените разходи се възстановяват в рамките на наличния бюджет, предоставен според годишната процедура за разпределение на средствата.
   Член 7
   Отмяна
   Решение 2009/72/ЕО се отменя.
   Член 8
   Приложимост
   Настоящото решение се прилага до 31 декември 2015 година.

      Съставено в Брюксел на 29 август 2011 година.

            За Комисията

         Michel BARNIER

            Член на Комисията

      (1)  ОВ L 24, 28.1.2009 г., стр. 15.

      (2)  ОВ L 317, 3.12.2001 г., стр. 1.

      (3)  ОВ L 8, 12.1.2001, r., стр. 1.


title: Решение № 2005/593/ОВППС на Съвета от 18 юли 2005 година относно сключване на споразумение между Европейския съюз и Република Чили за участието на Република Чили в операцията на Европейския съюз за уреждане на военната криза в Босна и Херцеговина (операция ALTHEA)

text:
Важна правна забележка

|

32005D0593

Официален вестник n° L 202 , 03/08/2005 стр. 0039 - 0039 Официален вестник n° L 164 , 16/06/2006 стр. 0371 - 0371

		20050718Решение № 2005/593/ОВППС на Съветаот 18 юли 2005 годинаотносно сключване на споразумение между Европейския съюз и Република Чили за участието на Република Чили в операцията на Европейския съюз за уреждане на военната криза в Босна и Херцеговина (операция ALTHEA)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) На 12 юли 2004 г. Съветът прие Съвместно действие 2004/570/ОВППС за военната операция на Европейския съюз в Босна и Херцеговина [1](2) Член 11, параграф 3 от посоченото съвместно действие предвижда подробните условия, отнасящи се до участието на трети страни, да бъдат предмет на споразумение, в съответствие с член 24 от Договора за Европейския съюз.(3) След получаване на пълномощия от Съвета на 13 септември 2004 г. председателството, подпомогнато от генералния секретар/върховния представител, договори споразумение между Европейския съюз и Република Чили за участието на Република Чили в операцията на Европейския съюз за уреждане на военната криза в Босна и Херцеговина (операция ALTHEA).(4) Споразумението следва да бъде одобрено,РЕШИ:Член 1Одобрява се сключването на споразумение между Европейския съюз и Република Чили за участието на Република Чили в операцията на Европейския съюз за уреждане на военната криза в Босна и Херцеговина (операция ALTHEA).Текстът на споразумението е приложен към настоящото решение.Член 2Председателят на Съвета се оправомощава да посочи лице, упълномощено да подпише споразумението, за да задължи Европейския съюз.Член 3Настоящото решение влиза в сила от деня на приемането му.Член 4Настоящото решение се публикува в Официален вестник на Европейския съюз.Съставено в Брюксел на 18 юли 2005 година.За СъветаПредседателJ. Straw[1] ОВ L 252, 28.7.2004 г., стр. 10.--------------------------------------------------


title: 2010/248/ЕС: Решение на Съвета от 26 април 2010 година за адаптиране на обезщетенията, предвидени в Решение 2003/479/ЕО и Решение 2007/829/ЕО относно правилата, приложими за националните експерти и военния личен състав, командировани към генералния секретариат на Съвета

text:
               1.5.2010

               BG

               Официален вестник на Европейския съюз

               L 110/31

         РЕШЕНИЕ НА СЪВЕТА
   от 26 април 2010 година
   за адаптиране на обезщетенията, предвидени в Решение 2003/479/ЕО и Решение 2007/829/ЕО относно правилата, приложими за националните експерти и военния личен състав, командировани към генералния секретариат на Съвета
   (2010/248/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 41, параграф 1 от него,
   като взе предвид Договора за функционирането на Европейския съюз, и по-специално член 240, параграф 2 от него,
   като има предвид, че:

               (1)

               Член 15, параграф 7 от Решение 2003/479/ЕО на Съвета (1) и член 15, параграф 6 от Решение 2007/829/ЕО на Съвета (2) предвиждат, че дневните пари и месечните обезщетения се актуализират всяка година без обратна сила в зависимост от изменението на основните трудови възнаграждения на длъжностните лица на Европейския съюз в Брюксел и Люксембург.

               (2)

               На 23 декември 2009 г. Съветът прие Регламент (ЕС, Евратом) № 1296/2009 за адаптиране, считано от 1 юли 2009 г. на възнагражденията и пенсиите на длъжностните лица и другите служители на Европейския съюз и на корекционните коефициенти, прилагани по отношение на тях (3), който прилага адаптиране от 1,85 %,

         ПРИЕ НАСТОЯЩОТО РЕШЕНИЕ:
   Член 1
   1.   В член 15, параграф 1 от Решение 2003/479/ЕО и в член 15, параграф 1 от Решение 2007/829/ЕО сумите 30,75 EUR и 122,97 EUR се заменят съответно с 31,32 EUR и 125,25 EUR.
   2.   В член 15, параграф 2 от Решение 2003/479/ЕО и в член 15, параграф 2 от Решение 2007/829/ЕО таблицата се заменя със следното:

                  „Разстояние между мястото на произход и мястото на командироване
                  (в километри)

                  Сума в евро

                  0-150

                  0,00

                  > 150

                  80,50

                  > 300

                  143,12

                  > 500

                  232,59

                  > 800

                  375,71

                  > 1 300

                  590,40

                  > 2 000

                  706,72“

   3.   В член 15, параграф 4 от Решение 2003/479/ЕО сумата 30,75 EUR се заменя с 31,32 EUR.
   Член 2
   Настоящото решение влиза в сила на първия ден от месеца, следващ приемането му.

      Съставено в Люксембург на 26 април 2010 година.

            За Съвета

            Председател

         M. Á. MORATINOS

      (1)  ОВ L 160, 28.6.2003 г., стp. 72.

      (2)  ОВ L 327, 13.12.2007 г., стp. 10.

      (3)  ОВ L 348, 29.12.2009 г., стр. 10.


title: 2009/871/ЕО: Решение на Комисията от 30 ноември 2009 година за предоставяне на управленски правомощия на Република Хърватия относно помощта във връзка с раздел V — Селско стопанство и развитие на селските райони от Инструмента за предприсъединителна помощ (ИПП) по отношение на предприсъединителни мерки 101 и 103 през предприсъединителния период

text:
               2.12.2009

               BG

               Официален вестник на Европейския съюз

               L 315/15

      РЕШЕНИЕ НА КОМИСИЯТА

   от 30 ноември 2009 година
   за предоставяне на управленски правомощия на Република Хърватия относно помощта във връзка с раздел V — Селско стопанство и развитие на селските райони от Инструмента за предприсъединителна помощ (ИПП) по отношение на предприсъединителни мерки 101 и 103 през предприсъединителния период
   (2009/871/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1085/2006 на Съвета от 17 юли 2006 г. за създаване на Инструмент за предприсъединителна помощ (ИПП) (1),
   като взе предвид Регламент (ЕО) № 718/2007 на Комисията от 12 юни 2007 г. за прилагане на Регламент (ЕО) № 1085/2006 на Съвета за създаване на Инструмент за предприсъединителна помощ (ИПП) (2), и по-специално членове 18 и 186 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3) (наричан по-долу „Финансовият регламент“), и по-специално член 53в и член 56, параграф 2 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (4) (наричан по-долу „Правилата за прилагане“), и по-специално член 35 от него,
   като има предвид, че:

               (1)

               В Регламент (ЕО) № 1085/2006 са определени целите и основните принципи за предприсъединителната помощ за страните кандидати и потенциалните страни кандидати за периода 2007—2013 г., а отговорността за неговото прилагане се възлага на Комисията.

               (2)

               С членове 11, 12, 13, 14, 18 и 186 от Регламент (ЕО) № 718/2007 се дава възможност на Комисията да предоставя управленски правомощия на страната бенефициер и се определят изискванията за подобно предоставяне във връзка с раздел V — Селско стопанство и развитие на селските райони от Инструмента за предприсъединителна помощ.

               (3)

               Съгласно член 7 от Регламент (ЕО) № 718/2007 Комисията и страната бенефициер сключват рамково споразумение с цел определяне и договаряне на правилата за сътрудничество относно финансовото подпомагане от ЕО за страната бенефициер. Когато е необходимо, рамковото споразумение може да се допълни от секторно споразумение или секторни споразумения, обхващащо/и разпоредбите за съответния раздел.

               (4)

               Условията на член 53в и член 56, параграф 2 от Финансовия регламент и член 35 от Правилата за прилагане трябва да бъдат спазени, за да се предоставят управленски правомощия на страната бенефициер.

               (5)

               Рамковото споразумение относно правилата за сътрудничество във връзка с финансовото подпомагане от ЕО за Република Хърватия в рамките на прилагането на подпомагането по Инструмента за предприсъединителна помощ (ИПП) между правителството на Република Хърватия и Комисията на Европейските общности бе сключено на 17 декември 2007 г.

               (6)

               Програмата за селско стопанство и развитие на селските райони на Република Хърватия по ИПП (наричана по-долу „Програмата IPARD“), одобрена с Решение C(2008) 690 на Комисията от 25 февруари 2008 г. в съответствие с член 7, параграф 3 от Регламент (ЕО) № 1085/2006 и член 184 от Регламент (ЕО) № 718/2007, включваше план относно годишните вноски на Общността, както и финансовото споразумение.

               (7)

               Секторното споразумение, сключено на 12 януари 2009 г. между Комисията на Европейските общности, действаща за Европейската общност и от нейно име, и правителството на Република Хърватия, действащо от името на Република Хърватия, допълва разпоредбите на рамковото споразумение, като определя конкретни разпоредби, приложими за прилагането и изпълнението на Програмата за селско стопанство и развитие на селските райони на Република Хърватия (IPARD) по Инструмента за предприсъединителна помощ (ИПП).

               (8)

               Последното изменение на Програмата IPARD бе направено на 10 септември 2009 г. с Решение C(2009) 6770 на Комисията.

               (9)

               Съгласно член 21 от Регламент (ЕО) № 718/2007 страната бенефициер трябва да определи инстанции и органи, отговорни за прилагането на Програмата IPARD: компетентен акредитиращ служител, национален ръководител, национален фонд, управителен орган, агенция по IPARD и одитиращ орган.

               (10)

               Правителството на Хърватия определи сектора за националния фонд, организационен отдел към държавната хазна в рамките на Министерството на финансите, да действа като национален фонд, изпълняващ функциите и отговорностите, определени в приложение I към секторното споразумение.

               (11)

               Правителството на Хърватия определи дирекцията за пазарно и структурно подпомагане в селското стопанство, организационен отдел към Министерството на селското стопанство, рибното стопанство и развитието на селските райони, да действа като агенция по IPARD, изпълняваща функциите и отговорностите, определени в приложение I към секторното споразумение.

               (12)

               Правителството на Хърватия определи дирекцията за развитие на селските райони, управителен орган по Програмата Sapard/IPARD към Министерството на селското стопанство, рибното стопанство и развитието на селските райони, да действа като управителен орган, изпълняващ функциите и отговорностите, определени в приложение I към секторното споразумение.

               (13)

               На 12 ноември 2008 г. компетентният акредитиращ служител уведоми Европейската комисия за акредитацията на националния ръководител и националния фонд в съответствие с член 12, параграф 3 от Регламент (ЕО) № 718/2007.

               (14)

               На 12 ноември 2008 г. националният ръководител уведоми Европейската комисия за акредитацията на оперативната структура, отговорна за управлението и прилагането на раздел V от ИПП — Развитие на селските райони, в съответствие с член 13, параграф 3 от Регламент (ЕО) № 718/2007.

               (15)

               Дирекцията за пазарно и структурно подпомагане в селското стопанство, в качеството си на агенция по IPARD, и дирекцията за развитие на селските райони, управителен орган по Програмата Sapard/IPARD, в качеството си на управителен орган, ще отговарят за прилагането на трите мерки, акредитирани от националния ръководител от седемте такива по Програмата IPARD: 101 „Инвестиции в земеделски стопанства за преструктуриране и подобряване с цел постигане на стандартите на Общността“, 103 „Инвестиции в преработване и маркетинг на селскостопански и рибни продукти за преструктуриране и подобряване на тези дейности с цел постигане на стандартите на Общността“ и 301 „Подобряване и развитие на инфраструктурата в селските райони“, както е определено в програмата.

               (16)

               На 16 март 2009 г. властите на Хърватия представиха на Комисията списъка на допустимите разходи в съответствие с член 32, параграф 3 от секторното споразумение. Комисията одобри този списък на 8 април 2009 г.

               (17)

               За да се вземат предвид изискванията на член 19, параграф 1 от рамковото споразумение, разходите във връзка с настоящото решение следва да са допустими за съфинансиране от Общността само ако не са извършени преди датата на решението за предоставяне, с изключение на общите разходи, посочени в член 172, параграф 3, буква в) от Регламент (ЕО) № 718/2007. Разходите са допустими, ако са в съответствие с принципите на доброто финансово управление, и по-специално — на икономии и финансова ефективност.

               (18)

               В Регламент (ЕО) № 718/2007 е предвидено, че изискването за предварително одобрение, посочено в член 18, параграф 2 от Регламент (ЕО) № 718/2007, може да не бъде приложено въз основа на анализ на ефективното функциониране на съответната система за управление и контрол за всеки отделен случай; предвидени са и подробни правила за извършване на посочения анализ.

               (19)

               В съответствие с членове 14 и 18 от Регламент (ЕО) № 718/2007 бяха преразгледани акредитациите, посочени в членове 11, 12 и 13 от Регламент (ЕО) № 718/2007; проведе се и преглед на процедурите и структурите на съответните служби и органи, посочени в заявлението, подадено от националния ръководител, включително чрез проверки на място.

               (20)

               Проверките, проведени от Комисията по отношение на мярка 101 „Инвестиции в земеделски стопанства за преструктуриране и подобряване с цел постигане на стандартите на Общността“ и мярка 103 „Инвестиции в преработване и маркетинг на селскостопански и рибни продукти за преструктуриране и подобряване на тези дейности с цел постигане на стандартите на Общността“, обаче се основават на оперативна система, която все още не функционира по отношение на всички съответни елементи.

               (21)

               Въпреки че самият одитиращ орган не се разглежда в настоящото решение, неговото равнище на готовност да работи като функционално независим одитиращ орган към момента на представяне на акредитационния пакет на Комисията за предоставяне на управленски правомощия бе оценено чрез проверки на място.

               (22)

               Спазването на изискванията на член 56, параграф 2 от Финансовия регламент и на членове 11, 12 и 13 от Регламент (ЕО) № 718/2007 от Хърватия бе оценено чрез проверки на място.

               (23)

               Оценката показа, че Хърватия спазва изискванията за мерки 101 и 103. Дирекцията за пазарно и структурно подпомагане в селското стопанство обаче в качеството си на агенция по IPARD все още не е изпълнила правилно критериите за акредитация за функциите, които предстои да изпълнява в рамките на прилагането на мярка 301 от програмата за Хърватия.

               (24)

               Следователно е уместно да не бъдат прилагани изискванията за предварително одобрение, посочени в член 18, параграф 1 от Регламент (ЕО) № 718/2007 и член 165 от Финансовия регламент, и да се предоставят децентрализирани управленски правомощия на националния ръководител, националния фонд, агенцията по IPARD и управителния орган във връзка с мерки 101 и 103 от програмата за Хърватия,

         РЕШИ:
   Член 1
   1.   Управлението на помощта във връзка с раздел V от ИПП по отношение на селското стопанство и развитието на селските райони на Инструмента за предприсъединителна помощ (ИПП) се предоставя на съответните органи в съответствие с условията, предвидени в настоящото решение.
   2.   С настоящото се отменя изискването за предварително одобрение от Комисията на функциите по управление, плащане и изпълнение по отношение на мярка 101 „Инвестиции в земеделски стопанства за преструктуриране и подобряване с цел постигане на стандартите на Общността“ и мярка 103 „Инвестиции в преработване и маркетинг на селскостопански и рибни продукти за преструктуриране и подобряване на тези дейности с цел постигане на стандартите на Общността“, изпълнявани от Република Хърватия, предвидено в член 18 от Регламент (ЕО) № 718/2007.
   Член 2
   Настоящото решение се прилага въз основа на следните структури, власти и органи, определени от Република Хърватия да управляват мерки 101 и 103 по програмата във връзка с раздел V от ИПП:

               а)

               национален ръководител;

               б)

               национален фонд;

               в)

               оперативна структура по ИПП — раздел V:

                           —

                           управителен орган;

                           —

                           агенцията по IPARD.

         Член 3
   1.   Управленските правомощия се предоставят на структурите, властите и органите, както е посочено в член 2 от настоящото решение.
   2.   Националните органи извършват по-нататъшни проверки по отношение на структурите, властите и органите, посочени в член 2 от настоящото решение, за да гарантират, че системата за управление и контрол функционира задоволително. Проверките се извършват преди подаването на първата декларация за разходите, с която се иска възстановяване във връзка с мерките, посочени в член 1, параграф 2 по-горе.
   Член 4
   1.   Разходите, извършени преди датата на настоящото решение, с изключение на общите разходи, посочени в член 172, параграф 3, буква в) от Регламент (ЕО) № 718/2007, не са допустими при никакви обстоятелства.
   2.   Разходите са допустими, ако са в съответствие с принципите на доброто финансово управление, и по-специално — на икономии и финансова ефективност.
   Член 5
   Без да се засяга никое решение за предоставяне на помощ по Програмата IPARD на отделни бенефициери, правилата за допустимост на разходите, предложени от Хърватия с писмо № „Class: NP 018-04/09-01/106, реф. номер: 525-12-3-0472/09-2“ от 16 март 2009 г., регистрирано в Комисията на 26 март 2009 г. под номер 8151, се прилагат.
   Член 6
   1.   Комисията наблюдава спазването на изискванията за предоставяне на управленски правомощия, както е предвидено в член 17 от Регламент (ЕО) № 718/2007.
   2.   Ако Комисията прецени, че Република Хърватия вече не спазва задълженията по настоящото решение, в който и да е момент от прилагането на настоящото решение, Комисията може да реши да оттегли или временно да прекрати предоставянето на управленски правомощия.

      Съставено в Брюксел на 30 ноември 2009 година.

            За Комисията

         Mariann FISCHER BOEL

            Член на Комисията

      (1)  ОВ L 210, 31.7.2006 г., стр. 82.

      (2)  ОВ L 170, 29.6.2007 г., стр. 1.

      (3)  ОВ L 248, 16.9.2002 г., стр. 1

      (4)  ОВ L 357, 31.12.2002 г., стр. 1.


title: 2008/168/ЕО: Решение на Комисията от 20 февруари 2008 година за създаване на организационна структура за Европейската мрежа за развитие на селските райони

text:
               29.2.2008

               BG

               Официален вестник на Европейския съюз

               L 56/31

      РЕШЕНИЕ НА КОМИСИЯТА

   от 20 февруари 2008 година
   за създаване на организационна структура за Европейската мрежа за развитие на селските райони
   (2008/168/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) (1), и по-специално член 91 от него,
   като има предвид, че:

               (1)

               Европейската мрежа за развитие на селските райони за свързване на националните мрежи, организации и администрации, които работят в областта на развитие на селските райони на общностно равнище, бе създадена в съответствие с член 67 от Регламент (ЕО) № 1698/2005. Необходимо е да се приеме правилник за прилагане с цел да се определи организационната структура на мрежата.

               (2)

               С цел подготвяне и осъществяване на дейностите, предвидени в член 67, букви от а) до е) от Регламент (ЕО) № 1698/2005, следва да се създаде координационен комитет в рамките на Европейската мрежа за развитие на селските райони. Следователно трябва да се уточнят организационната структура, задачите и процедурният правилник на координационния комитет.

               (3)

               С цел оказване на съдействие на националните мрежи и на инициативите за трансгранично сътрудничество, както е залегнало в член 67, буква е) от Регламент (ЕО) № 1698/2005, следва да се създаде отделен подкомитет Leader в рамките на координационния комитет. Следва да се определят съставът и задачите на този подкомитет.

               (4)

               С цел установяване и управляване на мрежи от експерти с оглед да се улеснят обменът на опит и оказването на помощ при изпълнението и оценката на политиките за развитие на селските райони, както е посочено в член 67, буква д) от Регламент (ЕО) № 1698/2005, следва да се създаде експертен комитет за оценка на програмите за развитие на селските райони. Следва да се определят съставът и задачите на този подкомитет.

               (5)

               Мерките, предвидени в настоящото решение, са в съответствие със становището на Комитета за развитие на селските райони,

         РЕШИ:
   Член 1
   Координационен комитет
   1.   Създава се Координационен комитет на Европейската мрежа за развитие на селските райони (наричан по-долу „Координационен комитет“).
   2.   По-специално Координационният комитет:

               а)

               оказва помощ на Комисията при подготовката и осъществяването на дейностите, предвидени в член 67, букви от а) до е) от Регламент (ЕО) № 1698/2005;

               б)

               гарантира координацията между Европейската мрежа за развитие на селските райони, националните мрежи за селските райони, посочени в член 68 от Регламент (ЕО) № 1698/2005, и организациите, работещи за развитието на селските райони на общностно равнище;

               в)

               съветва Комисията по годишната работна програма на Европейската мрежа за развитие на селските райони и допринася за избора и координацията на тематични дейности, провеждани от Европейската мрежа за развитие на селските райони;

               г)

               предлага на Комисията, когато е целесъобразно, създаването на тематични работни групи.

         Дейностите по оценка в рамките на мрежата, посочени в член 5, се изключват от задачите, посочени в първата алинея.
   Член 2
   Състав и дейност на Координационния комитет
   1.   Координационният комитет се състои от 69 членове, от които:

               а)

               27 представители на националните компетентни органи (по 1 представител от всяка държава-членка);

               б)

               27 представители на националните мрежи за селските райони (по 1 представител от всяка държава-членка);

               в)

               12 представители на организации, работещи в областта на развитието на селските райони на общностно равнище;

               г)

               2 представители от подкомитет Leader, предвиден в член 4;

               д)

               1 представител от европейска организация, представляваща местните групи за действие, посочени в член 62 от Регламент (ЕО) № 1698/2005.

         2.   Организациите, посочени в параграф 1, буква в), се избират от Комисията измежду членовете на консултативната група за развитие на селските райони, създадена с Решение 2004/391/ЕО на Комисията (2), след консултации с тази група.
   Комисията избира за всяка от изброените по-долу задачи до 4 организации, чиито главна цел и дейност са в съответствие с тях:

               а)

               повишаване на конкурентоспособността в областта на земеделието и горското стопанство;

               б)

               подобряване на околната среда и на природните дадености в селските райони;

               в)

               подобряване качеството на живот в селските райони и разнообразяване на селската икономика.

         Избраните организации номинират по един от своите членове за представител в Координационния комитет.
   3.   Координационният комитет е председателстван от представител на Комисията. Председателят свиква Координационния комитет най-малко веднъж годишно.
   Член 3
   Тематична работна група
   1.   Тематичните работни групи, създадени в съответствие с член 1, параграф 2, буква г), имат точно определен мандат и се председателстват от представител на Комисията.
   2.   Тематична работна група не може да има повече от 15 членове. Комисията определя членовете на тематичната работна група, като се съобразява с евентуални предложения, внесени от Координационния комитет.
   3.   Тематичните работни групи представят редовни доклади на Координационния комитет за работата по темите, включени в техния мандат. Тематичните работни групи представят резултатите от своята дейност в окончателен доклад на заседание на Координационния комитет най-късно до две години след създаването им.
   Член 4
   Подкомитет Leader
   1.   Създава се подкомитет Leader към Координационния комитет.
   2.   По-специално подкомитетът Leader:

               а)

               подпомага работата на Координационния комитет;

               б)

               съветва Комисията по годишната работна програма на Европейската мрежа за развитие на селските райони по отношение на оста Leader и допринася за избора и координацията на тематичната дейност в тази област;

               в)

               оказва помощ на Комисията при наблюдението на изпълнението на транснационални проекти за сътрудничество, както е посочено в член 67, буква е) от Регламент (ЕО) № 1698/2005;

               г)

               редовно предоставя доклади относно своята дейност на Координационния комитет.

         3.   Подкомитетът Leader се състои от 67 членове, от които:

               а)

               27 представители на националните компетентни органи (по 1 представител от всяка държава-членка);

               б)

               27 представители на националните мрежи за селските райони (по 1 представител от всяка държава-членка);

               в)

               1 представител на европейска организация, представляваща местните групи за действие, посочени в член 62 от Регламент (ЕО) № 1698/2005;

               г)

               12 представители на организации, работещи в областта на селските райони на общностно равнище.

         4.   Подкомитетът Leader е председателстван от представител на Комисията. Председателят свиква подкомитет Leader най-малко веднъж годишно.
   Подкомитетът Leader определя двама от своите членове за представители в Координационния комитет.
   Член 5
   Експертен комитет за оценка
   1.   Създава се Експертен комитет за оценка на програмите за развитие на селските райони (наричан по-долу „Експертен комитет за оценка“).
   2.   Експертният комитет за оценка следи работата на експертната мрежа за оценка, посочена в член 67, буква д) от Регламент (ЕО) № 1698/2005, свързана с обмена на опит и установяване на най-добрите практики за оценка на политиките за развитието на селските райони, и по-специално:

               а)

               съветва Комисията по годишната работна програма на експертната мрежа за оценка;

               б)

               допринася за избора и координирането на тематичната работа по оценяването;

               в)

               наблюдава изпълнението на текущи процедури по оценка.

         Експертният комитет за оценка редовно информира Координационния комитет за своята дейност.
   3.   Експертният комитет за оценка се състои от двама представители на всеки национален компетентен орган и се председателства от представител на Комисията.
   Член 6
   Общи правила
   1.   Представители на Комисията и на агенциите на Европейската общност, които са заинтересовани от тези дейности, могат да присъстват на заседанията на комитета и на тематичните работни групи. Председателят може да покани външни за комитета експерти или наблюдатели, които притежават специфична компетентност по въпрос от дневния ред, за участие в работата на комитета или на тематичната работна група.
   2.   Комитетите и тематичните работни групи обикновено заседават в сградите на Комисията в съответствие с процедурите и графика, установени от нея.
   3.   Комитетите приемат свой процедурен правилник въз основа на стандартния процедурен правилник, приет от Комисията.
   4.   Комисията може да публикува в Интернет на оригиналния език на съответния документ всякакво резюме, заключение, частично заключение или работен документ на комитетите.
   5.   Комисията възстановява пътните и дневните разходи на членовете, направени във връзка със заседания на комитетите и на тематичните работни групи, в съответствие с действащите разпоредби в Комисията. Членовете не получават заплащане за изпълнението на своите задължения.
   Член 7
   Дата на влизане в сила
   Решението влиза в сила в деня на публикуването му в Официален вестник на Европейския съюз.

      Съставено в Брюксел на 20 февруари 2008 година.

            За Комисията

         Mariann FISCHER BOEL

            Член на Комисията

      (1)  ОВ L 277, 21.10.2005 г., стр. 1. Регламент, последно изменен с Регламент (ЕО) № 2012/2006 (ОВ L 384, 29.12.2006 г., стр. 8).

      (2)  ОВ L 120, 24.4.2004 г., стр. 50.


title: 2011/556/ЕС, Евратом: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Изпълнителната агенция за научни изследвания за финансовата 2009 година

text:
               27.9.2011

               BG

               Официален вестник на Европейския съюз

               L 250/85

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Изпълнителната агенция за научни изследвания за финансовата 2009 година
   (2011/556/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2009 година (1),

               —

               като взе предвид окончателните годишни отчети на Европейския съюз за финансовата 2009 година (SEC(2010) 963 — C7-0211/2010) (2),

               —

               като взе предвид окончателните годишни отчети на Изпълнителната агенция за научни изследвания за финансовата 2009 година,

               —

               като взе предвид доклада на Комисията относно последващите мерки към освобождаването от отговорност във връзка с изпълнението на бюджета за финансовата 2008 година (COM(2010) 650) и работните документи на службите на Комисията, придружаващи този доклад (SEC(2010) 1437 и SEC(2010) 1438),

               —

               като взе предвид съобщението на Комисията от 2 юни 2010 г., озаглавено „Обобщение на резултатите от управлението на Комисията за 2009 г.“ (COM(2010) 281),

               —

               като взе предвид годишния доклад на Комисията до органа по освобождаване от отговорност във връзка с изпълнението на бюджета, относно вътрешните одити, проведени през 2009 година (COM(2010) 447), и работния документ на службите на Комисията, придружаващ този доклад (SEC(2010) 994),

               —

               като взе предвид доклада на Сметната палата относно годишните отчети на Изпълнителната агенция за научни изследвания за финансовата 2009 година, придружен от отговорите на Агенцията (3),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 287 от Договора за функционирането на Европейския съюз (4),

               —

               като взе предвид препоръката на Съвета от 15 февруари 2011 г. относно освобождаването от отговорност на изпълнителните агенции за изпълнението на бюджета за финансовата 2009 година (05893/2011 — C7-0054/2011),

               —

               като взе предвид членове 274, 275 и 276 от Договора за ЕО, член 17, параграф 1 от Договора за ЕС, членове 317, 318 и 319 от Договора за функционирането на Европейския съюз, както и членове 179а и 180б от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), изменен с регламенти (ЕО, Евратом) № 1995/2006 (6) и (ЕО) № 1525/2007 (7) на Съвета, и по-специално членове 55, 145, 146 и 147 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (9), и по-специално член 66, първа и втора алинея от него,

               —

               като взе предвид Решение 2008/46/ЕО на Комисията от 14 декември 2007 г. за създаване на „Изпълнителна агенция за научни изследвания“ за управлението на определени области от специалните програми на Общността „Хора“, „Капацитети“ и „Сътрудничество“ в сферата на изследователската дейност в съответствие с Регламент (ЕО) № 58/2003 на Съвета (10),

               —

               като взе предвид член 76 от своя правилник и приложение VI към него,

               —

               като взе предвид доклада на комисията по бюджетен контрол и становищата на другите заинтересовани комисии (A7-0134/2011),

               A.

               като има предвид, че съгласно член 17, параграф 1 от Договора за ЕС Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност в сътрудничество с държавите-членки в съответствие с принципа на стабилното финансово управление,

               1.

               Освобождава от отговорност директора на Изпълнителната агенция за научни изследвания във връзка с изпълнението на бюджета на Агенцията за финансовата 2009 година.

               2.

               Представя своите забележки в резолюцията, която е неразделна част от решенията относно освобождаването от отговорност във връзка с изпълнението на общия бюджет на Европейския съюз за финансовата 2009 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на бюджета на Европейския съюз за финансовата 2009 година, раздел III — Комисия, както и резолюцията, която е неразделна част от тези решения, на директора на Изпълнителната агенция за научни изследвания, на Съвета, на Комисията, на Съда на Европейския съюз и на Сметната палата, както и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ L 69, 13.3.2009 г.

      (2)  ОВ C 308, 12.11.2010 г., стр. 1.

      (3)  ОВ C 338, 14.12.2010 г., стр. 90.

      (4)  ОВ C 308, 12.11.2010 г., стр. 129.

      (5)  ОВ L 248, 16.9.2002 г., стр. 1.

      (6)  ОВ L 390, 30.12.2006 г., стр. 1.

      (7)  ОВ L 343, 27.12.2007 г., стр. 9.

      (8)  ОВ L 11, 16.1.2003 г., стр. 1.

      (9)  ОВ L 297, 22.9.2004 г., стр. 6.

      (10)  ОВ L 11, 15.1.2008 г., стр. 9.